< Java fejlesztő környezet kialakítása

Java fejlesztő környezet kialakítása Windowson a Geany programmal

Szerző: Sallai András

Copyright © Sallai András, 2013, 2014, 2022

Licenc: CC Attribution-Share Alike 4.0 International

Web: https://szit.hu

Szükséges

Feltétlen szükséges egy fordító és valamilyen szövegszerkesztő. Ez utóbbi a Geany kifejezetten programozók számára készült, így megkönnyíti a munkánkat.

fordító - Java SDK

Geany - Fejlesztő eszköz

AStyle - kódformázó

Az AStyle kódformázó nem kötelező elem, de néha helyettünk is rendbe teszi a kódot.

Java JDK beszerzés

Látogassuk meg az Oracle weboldalát:

http://www.oracle.com/technetwork/java/javase/downloads/index.html

A következő gombot válasszuk:

Java Platform (JDK) 8u5

A verziószám a letöltőoldalon lehetséges, hogy nagyobb mint amit itt látunk. Természetesen válasszuk a legújabbat. Választás után töltsük le, majd telepítsük. Ezzel van fordítónk és futtató keretrendszerünk.

Útvonal beállítása XP rendszeren

Start	→	Vezérlőpult	→	Rendszer	→	Speciális fül	→	Környezeti változók gomb	→	Rendszerváltozók

Kikeressük a „Path” nevű változót. Kattintunk egyet, hogy aktívvá tegyük, majd „Szerkesztés” gomb.

Az előugró ablakban levesszük a kijelölést: Jobbra nyíl

Beírok egy „;” karaktert, majd a Java könyvtár útvonalát, pontosabban az abban lévő „bin” könyvtár elérését.

Az ablakokban „OK” (háromszor).

Ellenőrzés

Indítunk egy parancssort Windows alatt, majd begépeljük a javac parancsot:

Futtatás	→	cmd	→	javac

Ha hibaüzenetet ad, hogy nincs ilyen parancs, akkor az útvonalba-állítás sikertelen. Ha többször próbálkozunk, vegyük figyelembe, hogy újbóli útvonal-beállítás ellenőrzézéséhez új parancssoros ablakot kell indítanunk.

Geany beszerzése

A Geany weboldal a

http://geany.org

A legújabb verziót itt szerezhetjük be a Releases linkre kattintva.

Portolható verzió:

http://portableapps.com/apps/development/geany_portable

Sablonok

A Geanyben új fájlokat kezdeményezhetünk sablonok alapján. A sablonokat magunk is bővíthetjük.

Portable Geany verzió esetén a sablonok helye:

GeanyPortable/App/DefaultData/settings/templates/files

Lehetséges sablon:

import javax.swing.Jframe; class Program01 extends JFrame { Program01() { setDefaultCloseOperation(JFrame.EXIT_ON_CLOSE); setSize(400, 300); setVisible(true); } public static void main(String[] args) { new Program01(); } }

Ékezethelyes grafikus programok

Feltételezve, hogy szerkesztett forrásfájl UTF-8 kódolású a következő kapcsoló segít:

javac -encoding utf8 Program01.java

A Geany alapértelmezett kódolása egyébként UTF-8.

A Geanyben a fentieket a következő helyen kell beállítani:

Összeállítás -> Build parancsok megadása: "Fordítás"

A program neve helyett, természetesen %f szükséges a következő formában:

javac -encoding utf8 "%f"